تاتارستان

تاتارستان (روسی، تاتاري: Татарстан)، سرڪاري طور تي جمهوريا تاتارستان (روسی، تاتاري : Республика Татарстан) ڪڏهن ڪڏهن تاتاریا (روسی، تاتاري : Татария) به سڏيو ويندو آهي، روس جي هڪ جمهوریا آهي جيڪو اوڀر يورپ ۾ واقع آهي. اهو وولگا وفاقي ضلعي جو هڪ حصو آهي؛ ۽ ان جي گاديءَ جو هنڌ ۽ سڀ کان وڏو شهر قازان آهي، جيڪو روس جو هڪ اهم ثقافتي مرڪز آهي. علائقي جي دولت جو مکيه ذريعو، هڪ مضبوط پيٽروڪيميڪل صنعت سان تيل/پیترول آهي. جمھوریا جون حدون ڪیروف، سمارا، الیانووسڪ ۽ اورنبرگ جي اوبلاسٽن سان گڏوگڏ ماري ايل، ادرموتیا، چوواشیا ۽ باشڪورتستان جي جمهوريه سان لڳن ٿيون. هن جي پکيڙ 68,000 چورس ڪلوميٽر (26,000 چورس ميل) آهي (ملڪ جي ڪل مٿاڇري جو %0.4). سال 2021ع جي مردم شماري جي مطابق، تاتارستان جي آبادي 40,04,809 هئي. تاتارستان جا مضبوط ثقافتي، لساني ۽ نسلي لاڳاپا ھن جي پاڙيسري جمهوريا باشڪورتستان سان آهن. هن جي سرڪاري ٻوليون تاتار ۽ روسي آهن. حوالا